turjo4nis/wikipedia-bn-dump-20250701 huggingface dataset:
ফজলুর রহমান খন্দকার

শহীদ খন্দকার ফজলুর রহমান  (জন্ম: অজানা - মৃত্যু: ২৭ সেপ্টেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
খন্দকার ফজলুর রহমানের বাড়ি বরিশাল জেলার বাকেরগঞ্জ উপজেলার গুড়িয়া গ্রামে। তার পিতার নাম হোসেন আলী খন্দকার এবং মায়ের নাম আমিরুন্নেছা। তার স্ত্রীর নাম মমতাজ বেগম। তাদের তিন মেয়ে।

খন্দকার ফজলুর রহমান এর জন্মস্থান হলো বাকের গঞ্জ এর কলসকাঠী ইউনিয়ন এর গুড়িয়া গ্রামের মীরা বাড়ি তে।তার বাবার কবর ও ওখানে এখোনো আছে মীরা বাড়ি মসজিদের পাশে। শৈশব ও কৈশোরে কেটেছে ওখানে তার নানা বাড়িতে। ওনার নানার নাম মীর নূর মোহাম্মদ।পরে তিনি লেখা পড়ার জন্য আউলিয়া পুর এর মেঝ মামার ওখানে যান।ওখান থেকেই তিনি সেনাবাহিনী তে যোগদান করেন।ওনার বড় ভাই খন্দোকার লুতফুর রহমান এখোনও বেচে আছেন এবং তিনি একজন ভাষা সৈনিক।

কর্মজীবন 
১৯৭১ সালে খন্দকার ফজলুর রহমান  কর্মরত ছিলেন রংপুর ইপিআর উইংয়ে। মুক্তিযুদ্ধ শুরু হলে তিনি যুদ্ধে যোগ দেন। তিনি প্রথমে সাহেবগঞ্জ সাবসেক্টরে ও পরে পাটগ্রাম সাবসেক্টরের অধীনে যুদ্ধ করেন।

মুক্তিযুদ্ধে ভূমিকা 
১৯৭১ সালের ২৭ সেপ্টেম্বর লালমনিরহাটের হাতিবান্ধা উপজেলায় ছিল পাকিস্তানি সেনাবাহিনীর ক্যাম্প। সেখানে সন্ধ্যা থেকে শুরু ছিল বৃষ্টি এবং ঝোড়ো বাতাস। বিরূপ এই আবহাওয়ার মধ্যেই নৌকা করে নদী পার হলেন মুক্তিযোদ্ধারা। মুক্তিযোদ্ধাদের অধিকাংশই ছিলেন ইপিআরের সদস্য। এদেরই একটি কোম্পানির নেতৃত্বে দিচ্ছিলেন খন্দকার ফজলুর রহমান । সাব-সেক্টর কমান্ডার মতিউর রহমান তাদের সবার নেতৃত্বে ছিলেন। নদী পার হওয়ার পর মুক্তিযোদ্ধাদের সামনে ছিল আরও একটি বড় খাল। এই খালের ওপারেই পাকিস্তানি সেনাদের অবস্থান। ফজলুর রহমান ও তার সঙ্গীরা খাল পার হয়ে দ্রুত অবস্থান নেন। ভোর হয়ে গেলে প্রথম গুলি করলেন মতিউর রহমান। এরপর পরই মুক্তিযোদ্ধারা একযোগে আক্রমণ চালালেন। দিনব্যাপী যুদ্ধ চলে। ক্রমাগত এ গোলাগুলির মধ্যেই ফজলুর রহমান সন্ধ্যার আগে দল নিয়ে এগিয়ে গেলেন পাকিস্তানি সেনাদের খুব কাছাকাছি অবস্থানে। আকস্মিক এই ঘটনায় পাকিস্তানি সেনারা দিশেহারা হয়ে যায়, তারা মুক্তিযোদ্ধাদের ধাবমান এই দলের গতি রোধ করতে পারে না। মুক্তিযোদ্ধারা তীব্র বেগে সামনের দিকে এগিয়ে যাচ্ছেন।

এমন সময় পাকিস্তানি সেনাদের দিক থেকে তীব্র গোলাবৃষ্টি শুরু হয়। ফজলুর রহমান অতি কষ্টে তার দলকে ছত্রভঙ্গ হয়ে যাওয়ার হাত থেকে রক্ষা করলেন। কিন্তু পাকিস্তানি সেনাদের বিপুল সমরাস্ত্রের সামনে টিকে থাকা তাদের জন্য কষ্টকর হয়ে পড়ল। তার পরও তিনি ও তার অন্যান্য সহযোদ্ধা সাহসিকতার সঙ্গে যুদ্ধ করে যাচ্ছিলেন। রাত সাড়ে আটটার দিকে হঠাৎ গোলার টুকরোর আঘাতে তিনি গুরুতর আহত হলেন। তা সত্ত্বেও তিনি লড়াই করে যাচ্ছিলেন। কিন্তু একটু পরই মৃত্যুর কোলে ঢলে পড়েন তিনি। তিন দিনের এই যুদ্ধে পাকিস্তানিদের ব্যাপক ক্ষয়-ক্ষতির কারণ হয়ে দাঁড়ায়। এছাড়াও মুক্তিবাহিনীর আরও ছয়জন শহীদ এবং ৩০ জন আহত হন। খন্দকার ফজলুর রহমানসহ অন্য শহীদ যোদ্ধাদের সমাহিত করা হয় হাতীবান্ধা হাইস্কুল প্রাঙ্গণে।

পুরস্কার ও সম্মাননা 
 বীর উত্তম

পাদটীকা

তথ্যসূত্র

বহিঃসংযোগ 

বীর উত্তম
১৯৭১-এ শহীদ মুক্তিযোদ্ধা
১৯৭১-এ মৃত্যু
সনি সিক্স

সনি সিক্স হল ভারতের এমএসএম মালিকানাধীন এবং পরিচালিত একটি ভারতীয় ক্রীড়াভিত্তিক চ্যানেল। এছাড়াও তারা ভারতের জনপ্রিয় অন্যান্য দুটি চ্যানেল সনি এন্টারটেনমেন্ট টেলিভিশন (ভারত) এবং সেট ম্যাক্স এর মালিক। চ্যানেলটি যুব সমাজের উদ্দেশ্য করে নির্মাণ করা হয়। এটি ২০০৭ সালের এপ্রিল মাসে সর্ব প্রথম চালু করা হয়েছিল এবং ভারতে ১৪ তম ক্রীড়া চ্যানেল হিসেবে জায়গা পায়।

সনি সিক্স মূলত ক্রিকেট, পেশাদারী কুস্তি, মিশ্র মার্শাল আর্ট, রাগবি ইউনিয়ন, বাস্কেটবল, ফুটবল এবং ব্যাডমিন্টন খেলা সম্প্রচার করে থাকে।

তথ্যসূত্র

ক্রীড়াভিত্তিক টেলিভিশন নেটওয়ার্ক
ভারতের স্পোর্টস টেলিভিশন চ্যানেল
সনি এন্টারটেইনমেন্ট টেলিভিশন
সনি পিকচার্স এন্টারটেইনমেন্ট
২০১২-এ প্রতিষ্ঠিত টেলিভিশন চ্যানেল ও স্টেশন
সনি পিকচার্স নেটওয়ার্ক ইন্ডিয়া
সম্প্রসারণবাদ

সম্প্রসারণবাদ (ইংরেজি: Expansionism) সাধারণভাবে গঠিত হয় রাষ্ট্রের ও সরকারের সম্প্রসারণবাদী নীতিগুলোর বাস্তবায়নের মাধ্যমে। কেউ কেউ এটিকে অর্থনৈতিক প্রবৃদ্ধি বাড়ানোর সাথে যুক্ত শব্দ হিসেবেও ব্যবহার করেন। আরো সচরাচরভাবে সাধারণত সম্প্রসারণবাদ নির্দেশ করে রাষ্ট্রের ভূখণ্ডগত ভিত্তি বা অর্থনৈতিক প্রভাব বৃদ্ধির মতবাদ, যদিও সামরিক আগ্রাসনের মাধ্যমে এটি করা প্রয়োজনীয় নয়। এটি সাম্রাজ্যবাদ, উপনিবেশবাদ ও আবাসভূমিবৃদ্ধিবাদের (Lebensraum) সাথে তুলনীয়।

কিন্তু যখন সুনির্দিষ্ট লক্ষ্য হচ্ছে আগের ভূমি দখল বা হারানো ভূমি পুনর্দখল করা তখন শাসনবাদ (Irredentism), প্রতিশোধবাদ (Revanchism), অথবা প্যান-জাতীয়তাবাদ মাঝে মাঝে সম্প্রসারণবাদকে ন্যায্য এবং বৈধ করতে ব্যবহৃত হয়। একটি সরল ভূখণ্ডগত বিরোধ, যেমন সীমান্ত বিরোধ সচরাচর সম্প্রসারণবাদকে নির্দেশ করে না।

আরও দেখুন 
 সম্প্রসারণবাদী জাতিয়তাবাদ

বহিঃসংযোগ 
"Expansionism / Imperialism" from ProjectWorldview.org

রাজনৈতিক মতাদর্শ
রাজনৈতিক পরিভাষা
রাজনৈতিক তত্ত্ব
রাজনৈতিক ইতিহাস
ঝুঁটিয়াল চটক

ঝুঁটিয়াল চটক (Melophus lathami) একপ্রজাতির পাখি, যারা ইম্বেরিজিডি পরিবারের অন্তর্ভুক্ত। এরা প্রধানত দক্ষিণ এবং দক্ষিণ-পূর্ব এশিয়াতে বসবাস করে। এরা একপ্রজাতিক, অর্থাৎ মেলোফাস গণের একমাত্র প্রজাতি। তবে কোন কোন শ্রেণিবিন্যাসবিদ প্রজাতিটিকে ইম্বেরিজা গণের অন্তর্ভুক্ত বলে মনে করেন।

বিস্তৃতি

এদেরকে প্রধানত পাওয়া যায় ভারত, বাংলাদেশ, ভুটান, চীন, লাওস, মায়ানমার, নেপাল, পাকিস্তান, থাইল্যান্ড, ভিয়েতনাম ইত্যাদি দেশে।

আবাস
এদের প্রাকৃতিক বাসস্থান ক্রান্তীয়, শুষ্ক নিম্নভূমি বা তৃণভূমি এলাকা।

তথ্যসূত্র

বহিঃসংযোগ
Image at ADW 

এশিয়ার পাখি
দক্ষিণ এশিয়ার পাখি
বাংলাদেশের পাখি
ভারতের পাখি
নেপালের পাখি
ভুটানের পাখি
মিয়ানমারের পাখি
চীনের পাখি
পাকিস্তানের পাখি
ভিয়েতনামের পাখি
থাইল্যান্ডের পাখি
হিমালয়ের পাখি
১৮৩১-এ বর্ণিত পাখি
জন অ্যাডওয়ার্ড গ্রে কর্তৃক নামকরণকৃত ট্যাক্সা
পূর্ব হিমালয়ের পাখি
লাওসের পাখি
সনি সাব

সাব টিভি হল টিভি একটি ভারতীয় সাধারণ বিনোদনমূলক টেলিভিশন চ্যানেল যেটি মাল্টি স্ক্রিন মিডিয়া প্রাঃ লিমিটেড এর মালিকানাধীন। চ্যানেলটি ভারতের মুম্বাই, মহারাষ্ট্রে অবস্থিত।

ইতিহাস
চ্যানেলটি একটি সাধারণ বিনোদনমূলক চ্যানেল হিসেবে শ্রী অধিকারী ব্রাদার্স কর্তৃক ২০০০ সালেরে ২৩ এপ্রিল তারিখে সর্বপ্রথম চালু করা হয়েছিল। ২০০৩ সালে এটি একটি কমেডি কেন্দ্রিক চ্যানেল হিসাবে পুনরায় চালু করা হয়। 
২০০৫ সালের মার্চে, সাব টিভি সনি এন্টারটেনমেন্ট টেলিভিশন এর অধিনে আসে এবং একটি যুব কেন্দ্রিক চ্যানেল রুপান্তরিত করা হয়।

২০০৮ সালের জুনে চ্যানেলটি আবার একটি কমেডি কেন্দ্রিক চ্যানেল হিসাবে পুণর্গঠন করা হচ্ছে বলে ঘোষণা করা হয়।

বর্তমান সম্প্রচারিত অনুষ্ঠানমালা

সাব টিভি বিভিন্ন ধরনের অনুষ্ঠান সম্প্রচার করে থাকে, যেমন: কল্পনা, কমেডি অনুষ্ঠান, রোমাঞ্চকর গল্প, প্রেম কাহিনী, নীরব কমেডি ইত্যাদি।
বর্তমান অনুষ্ঠানমালা
 তেনালি রাম:- সোমবার হতে শুক্রবার রাত ৮:০০ মিনিটে
 তারক মেহতা কা উল্টা চশমা:- সোমবার হতে শুক্রবার রাত ৮:৩০ মিনিটে
 সজন রে ফির ঝুট মাট বলো:- সোমবার হতে শুক্রবার রাত ৯:০০ মিনিটে
 সাত ফেরো কি হেরা ফেরি:- সোমবার হতে শুক্রবার রাত ৯:৩০ মিনিটে 
 জীজাজী ছাদ পর হ্যায়:- সোমবার হতে শুক্রবার রাত ১০:০০ মিনিটে  
 পার্টনার্স ট্রাবল হো গায়ি ডাবল:- সোমবার হতে শুক্রবার রাত ১০:৩০ মিনিটে
 আলাদিন নাম তো সোনা হুগা :-
সোমবার হতে শুক্রবার রাত ৯:০০ মিনিটে
নামুনে 
সুপার সিস্টার্স - চালেগা পেয়ার কা জাদু
ইন্ডিয়া কা মাস্ত কালান্দার

তথ্যসূত্র

বহিঃসংযোগ 
 অফিসিয়াল ওয়েবসাইট
 ফেসবুক
 টুইটার
 ইনস্টাগ্রাম
 ভাইন

মুম্বইয়ের টেলিভিশন স্টেশন
১৯৯৯-এ প্রতিষ্ঠিত টেলিভিশন চ্যানেল ও স্টেশন
সনি এন্টারটেইনমেন্ট টেলিভিশন
হিন্দি ভাষার টেলিভিশন স্টেশন
ভারতের টেলিভিশন নেটওয়ার্ক
সনি পিকচার্স নেটওয়ার্ক ইন্ডিয়া
ভারতের হিন্দি ভাষার টেলিভিশন চ্যানেল
সনি পিকচার্স এন্টারটেইনমেন্ট
স্ল্যাটি বান্টিং (চড়াই)

স্ল্যাটি বান্টিং (Latoucheornis siemsseni) হল একধরনের চড়াই পাখির মতোন দেখতে পাখি যারা প্রধানত এম্বেরিজিদে পরিবারের অন্তর্ভুক্ত। এরা সাধারণত মনোটাইপ গণের অন্তর্ভুক্ত এবং Latoucheornis গণের মধ্যেও এরা পড়ে। কিন্তু কিছু কিছু অনুসন্ধানকারীরা এদেরকে এম্বেরিজি গণের মধ্যে পরে বলে মনে করেন।

পরিসর
এদেরকে প্রধানত পাওয়া যায় চীনে।

আবাস
এদের প্রাকৃতিক বাসস্থান হল ক্রান্তীয় অঞ্চল এবং আর্দ্র গুল্মভূমি।

তথ্যসূত্র

চীনের পাখি
সনি মিক্স

সনি মিক্স হল একটি হিন্দি চলচ্চিত্রভিত্তিক গানের জন্য (সেট ইন্ডিয়া) কর্তৃক সোনি এন্টারটেনমেন্ট টেলিভিশন মালিকানাধীন একটি সঙ্গীত চ্যানেল। এটি ২০১১ সালের ১লা সেপ্টেম্বর ভারতের মুম্বাই মহারাষ্ট্র থেকে চালু করা হয়।

মিক্স চ্যানেলটি সাধারণত টাটা স্কাই, ভিডিওকন ডিটুএইচ, ডিশ টিভি, রিলায়েন্স ডিজিটাল টিভি, এয়ারটেল ডিজিটাল টিভি ও অন্যান্য ক্যাবল পরিষেবা প্রদানকারী প্রতিষ্ঠান থেকে পাওয়া যায়। এছাড়াও সনি মিক্স মার্কিন যুক্সরাষ্ট্রে ডিশ নেটওয়ার্ক চ্যানেল ৭২৬ এবং ডিশ নেটওয়ার্ক ডিশওয়ার্ল্ড আইপিটিভিতে পাওয়া যায়।

চ্যানেল সম্পর্কে 
সনি মিক্স চ্যানেলটিতে সাধারণত নিম্নলিখিত ধরনের গানগুলো পাওয়া যায় বা সম্প্রচার হয়ে থাকে:

 স্মৃতিবেদনাতুর
 আবেগপ্রবণ
 ভক্তিমুলক
 নূতন
 খাঁজকাটা

তথ্যসূত্র

বহিঃসংযোগ 
 Official website

সোনি এন্টারটেনমেন্ট টেলিভিশন
সোনি ছবি বিনোদন
২০১১-এ প্রতিষ্ঠিত টেলিভিশন চ্যানেল ও স্টেশন
ভারতের হিন্দি ভাষার টেলিভিশন চ্যানেল
ভারতের সংগীত টেলিভিশন চ্যানেল
২০১১-এ প্রতিষ্ঠিত ভারতীয় কোম্পানি
সনি পিকচার্স নেটওয়ার্ক ইন্ডিয়া
সনি পিকচার্স এন্টারটেইনমেন্ট
২০২০-এ বিলুপ্ত টেলিভিশন চ্যানেল ও স্টেশন
মুম্বইয়ের টেলিভিশন স্টেশন
ভারতের বিলুপ্ত টেলিভিশন চ্যানেল
২০১১-এ মহারাষ্ট্রে প্রতিষ্ঠিত
শফিকউদ্দিন চৌধুরী

শহীদ শফিকউদ্দিন চৌধুরী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
শফিকউদ্দিন চৌধুরীর পৈতৃক বাড়ি সিলেট জেলার গোলাপগঞ্জ উপজেলার রণকেলি গ্রামে। তার বাবার নাম আবদুল করিম চৌধুরী এবং মায়ের নাম কামরুননেছা চৌধুরী। তার স্ত্রীর নাম সোনারা বেগম। তাঁদের এক ছেলে এবং এক মেয়ে।

কর্মজীবন 
ইপিআরে চাকরি করতেন শফিকউদ্দিন চৌধুরী। ১৯৭১ সালে কর্মরত ছিলেন যশোর সেক্টর হেডকোয়ার্টারের ৪ নম্বর উইংয়ে। এর সদর দপ্তর ছিল চুয়াডাঙ্গায়। মুক্তিযুদ্ধ শুরু হলে তিনি যোগ দেন প্রতিরোধযুদ্ধে। এ সময় বিষয়খালীতে পাকিস্তান সেনাবাহিনীর সঙ্গে প্রতিরোধযোদ্ধাদের এক ভয়াবহ যুদ্ধ হয়। এ যুদ্ধে শহীদ হন শফিকউদ্দিন চৌধুরী।

মুক্তিযুদ্ধে ভূমিকা 
ঝিনাইদহ জেলার পাঁচ-ছয় কিলোমিটার দক্ষিণে বিষয়খালী ছিলো যশোর-ঝিনাইদহ মহাসড়কের একটি গুরুত্বপূর্ণ স্থান। ২৬ মার্চের পর একদল মুক্তিযোদ্ধা অবস্থান নেন বিষয়খালীতে। এই দলে ছিলেন শফিকউদ্দিন চৌধুরী। ১ এপ্রিল যশোর সেনানিবাস থেকে আসা এক দল পাকিস্তানি সেনা তাঁদের আক্রমণ করে। বিষয়খালীর বেগবতী নদীর অপর পাশে ছিল তাঁদের প্রতিরক্ষা অবস্থান। নদীর ওপরে ছিল সেতু। এ সময় অভুক্ত মুক্তিযোদ্ধারা ভাত খাচ্ছিলেন। ঠিক তখনই পাকিস্তানি সেনারা তাঁদের আক্রমণ করে। মুক্তিযোদ্ধারা খাবার রেখে পাল্টা আক্রমণ শুরু করেন। তারা আকস্মিক আক্রমণে হতচকিত না হয়ে সাহসিকতার সঙ্গে পাকিস্তান সেনাবাহিনীকে মোকাবিলা করতে থাকেন। শুরু হয় রক্তক্ষয়ী যুদ্ধ তা সারা দিন ধরে চলে। দিনব্যাপী যুদ্ধে মুক্তিবাহিনীর শফিকউদ্দিন চৌধুরীসহ চারজন শহীদ এবং কয়েকজন আহত হন। অন্যদিকে অনেক পাকিস্তানি সেনা মুক্তিযোদ্ধাদের হাতে নিহত হয়। বিষয়খালীর যুদ্ধে শফিকউদ্দিন চৌধুরী অসামান্য সাহস ও বীরত্ব প্রদর্শন করেন। ২৬ মার্চের পর ওই অঞ্চলে পাকিস্তান সেনাবাহিনীর বড় আক্রমণের মুখে গুরুত্বপূর্ণ সামরিক যুদ্ধ। এ যুদ্ধে পাকিস্তান সেনাবাহিনী প্রথম মুক্তিযোদ্ধাদের কাছে পরাজিত হয়। পরে নতুন আর এক দল পাকিস্তানি সেনা আর্টিলারির সহায়তায় তাঁদের আবার আক্রমণ করে। তখন অব্যাহত গোলার কারণে তারা পশ্চাদপসরণ করতে বাধ্য হন।

পুরস্কার ও সম্মাননা 
 বীর উত্তম

তথ্যসূত্র

বহি:সংযোগ 

বীর উত্তম
১৯৭১-এ শহীদ মুক্তিযোদ্ধা
১৯৭১-এ মৃত্যু
এএক্সএন

এএক্সএন হল একটি টেলিভিশন কেবল এবং সনি পিকচার এন্টারটেইনমেন্ট মালিকানাধীন স্যাটেলাইট টেলিভিশন চ্যানেল। এটি ১৯৯৭ সালের ২২ মে তারিখ থেকে যাত্রা শুরু করে। নেটওয়ার্কটি বর্তমানে ইউরোপ, জাপান, এশিয়া ও ল্যাটিন আমেরিকা সহ বিশ্বের বিভিন্ন অংশ জুড়ে বিস্তার লাভ করেছে। চ্যানেলটি বিজ্ঞাপন ও সাবস্ক্রিপশন ফির মধ্য দিয়ে ২৪ ঘণ্টা ব্যাপি টিভি সিরিজ, চলচ্চিত্র, এনিমেশন শো এবং দু:সাহসিক কাজ, বাস্তবতাভিত্তিক এবং জীবনধর্মী ক্রীড়া অনুষ্ঠানসমূহ সম্প্রচার করে থাকে। এটি ২০১২ সালে বন্ধ করার আগে মার্কিন যুক্তরাষ্ট্রের এএক্সএন পরিচালন সেবায় সনি এর টেলিভিশন গ্রন্থাগারে পরিচালিত করার জন্য একটি ব্র্যান্ড নাম হিসেবে ব্যবহৃত হয়।

চ্যানেল সমূহ 
নিম্নে তালিকাবদ্ধ হিসাবে চ্যানেলের বিভিন্ন স্থানীয় সংস্করণ রয়েছে:

 এএক্সএন এ্যান্ড্রিয়া - বসনিয়া ও হার্জেগোভিনা, ক্রোয়েশিয়া, ম্যাসেডোনিয়া, মন্টিনিগ্রো, সার্বিয়া ও স্লোভেনিয়া পাওয়া যায়।
 এএক্সএন এশিয়া - ব্রুনাই, হংকং, চীন গণপ্রজাতন্ত্রী, কম্বোডিয়া, ইন্দোনেশিয়া, লাওস, ম্যাকাও, মালয়েশিয়া, পালাউ, পাপুয়া নিউগিনি, ফিলিপাইন, সিঙ্গাপুর, শ্রীলঙ্কা, থাইল্যান্ড, তাইওয়ান এবং ভিয়েতনাম পাওয়া যায়।
 এএক্সএন বিয়ন্ড - মালয়েশিয়া, ফিলিপাইন, হংকং, সিঙ্গাপুর, ইন্দোনেশিয়া, থাইল্যান্ড ও পাওয়া যায় এবং শীঘ্রই এশিয়ার বাকি দেশে পাওয়া যাবে। ২০১২ সালের ১১ অক্টোবর এই চ্যানেলটি এখন বিইটিভি হিসাবে পরিচিত।স্থানীয় এএক্সএন এর সরাসরি লিঙ্ক সংস্করণ:'
এশিয়া
  এএক্সএন জাপান
  এএক্সএন ভারত
  এএক্সএন কোরিয়া 
  এএক্সএন তাইওয়ান
 এএক্সএন এশিয়াAsia
ইউরোপ
  এএক্সএন অস্ট্রিয়া / জার্মানি / সুইজারল্যান্ড 
  এএক্সএন বুলগেরিয়া
  এএক্সএন ক্রোয়েশিয়া 
  এএক্সএন চেক প্রজাতন্ত্র
  এএক্সএন হাঙ্গেরি 
  এএক্সএন ইতালি
  এএক্সএন ম্যাসেডোনিয়া
  এএক্সএন পোল্যান্ড
  এএক্সএন পর্তুগাল
  এএক্সএন কালো 
  এএক্সএন সাদা 
  এএক্সএন রোমানিয়া
  এএক্সএন সার্বিয়া
  এএক্সএন স্লোভাকিয়া
  এএক্সএন স্লোভেনিয়া
  এএক্সএন স্পেন
 উত্তর আমেরিকা
  এএক্সএন মেক্সিকো 
 দক্ষিণ আমেরিকা
  এএক্সএন ব্রাজিল

তথ্যসূত্র

বহিঃসংযোগ 
 Official hub site, with links to the local versions
 AXN White hub site, with links to the local versions
 AXN Black hub site, with links to the local versions
 AXN Sci-Fi hub site, with links to the local versions (redirect to Italian site for now)
 AXN Spin hub site, with links to the local versions (redirect to Polish site for now)
 Sony Entertainment Television hub site, with links to the local versions
 SET Asia
 Sony Television Asia

সোনি পিকচার্স টেলিভিসন
১৯৯৭ সালে প্রতিষ্ঠিত টেলিভিশন চ্যানেল ও স্টেশন
টেলিভিশন নেটওয়ার্ক
সনি পিকচার্স টেলিভিশন
১৯৯৭-এ প্রতিষ্ঠিত টেলিভিশন চ্যানেল ও স্টেশন
মোজাহার উল্লাহ

মোজাহার উল্লাহ (জন্ম: অজানা - মৃত্যু: ২০০৮) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
মোজাহার উল্লাহর পৈতৃক বাড়ি চট্টগ্রাম জেলার মীরসরাই উপজেলার ভালুকা গ্রামে। তার বাবার নাম আলী আজম এবং মায়ের নাম খায়রুননেছা। তার স্ত্রীর নাম দেল আফরোজ। তার এক ছেলে ও চার মেয়ে। মোজাহার উল্লাহ স্বাধীনতার পর বিমা পেশাতেই জড়িত ছিলেন।

কর্মজীবন 
১৯৭১ সালে বিমা কোম্পানিতে চাকরি করতেন মোজাহার উল্লাহ। কর্মরত ছিলেন পশ্চিম পাকিস্তানের করাচিতে। মার্চ মাসে ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। চট্টগ্রামের প্রতিরোধযুদ্ধে সক্রিয়ভাবে অংশ নেন। প্রতিরোধযুদ্ধ শেষে ভারতে যাওয়ার পর যোগ দেন মুক্তিবাহিনীর নৌ উইংয়ে। তিনি মুক্তিযুদ্ধে যোগ দেওয়ায় পাকিস্তান সেনাবাহিনী তার বাবাকে আটক করে নির্মমভাবে হত্যা করে। তাদের বাড়িঘর আগুন দিয়ে জ্বালিয়ে দেয়।

মুক্তিযুদ্ধে ভূমিকা 
১৯৭১ সালের ১৫ আগস্ট চট্টগ্রাম বন্দরে রাতের অন্ধকারে সহযোদ্ধাদের সঙ্গে নিয়ে মোজাহার উল্লাহ উপস্থিত হলেন নদীর তীরে। বর্ষণমুখর রাত। মোজাহার উল্লাহ সহযোদ্ধাদের প্রস্তুত করে নামিয়ে দিলেন পানিতে। তিনিসহ কয়েকজন নদীর তীরে থাকলেন সহযোদ্ধাদের নিরাপত্তায়। নদীতে সার্চলাইটের তীব্র ঝলমল আলো। চারদিকে কোনো সাড়াশব্দ নেই। বন্দর ঘুমে অচেতন। মধ্যরাতে পানি তোলপাড় করে বিকট শব্দে নিস্তব্ধতা খান খান হয়ে পড়ল। একের পর এক বিস্ফোরিত হতে থাকল মাইন। জাহাজগুলো বাজাতে থাকল সাইরেন। চট্টগ্রাম বন্দরে এই অপারেশনে অংশ নিতে মুক্তিবাহিনীর নৌ-মুক্তিযোদ্ধারা ভারত থেকে চট্টগ্রামে এসে সমবেত হন ১২ আগস্ট। নৌ-মুক্তিযোদ্ধারা ছিলেন মোট ৬১ জন। তিনটি দলে বিভক্ত। একটি দলের নেতৃত্বে ছিলেন মোজাহার উল্লাহ। ভারত থেকে দীর্ঘ পথ পাড়ি দিয়ে তারা চট্টগ্রামে পৌঁছান। তাদের প্রত্যেকের সঙ্গে ছিল ২০ কেজি ওজনের বোঝা। লিমপেট মাইন, ফিনস, গ্রেনেড, বিস্ফোরক, শুকনা খাবারসহ অন্যান্য সামগ্রী। অর্ধেক পথ তারা হেঁটে যান। তিনটি দলের মধ্যে একটি দল চট্টগ্রাম শহরে পৌঁছাতে ব্যর্থ হয়। তারা সীতাকুণ্ডে আটকা পড়ে। মোজাহার উল্লাহ তার দল নিয়ে নির্ধারিত সময়ে চট্টগ্রামে পৌঁছান। ১৫ আগস্ট রাতে নৌ-মুক্তিযোদ্ধারা তাদের গোপন শিবির থেকে বেরিয়ে কর্ণফুলী নদীর তীরে বন্দরের অপর পাড়ে সমবেত হন। শেষ মুহূর্তে তিনজন নৌ-মুক্তিযোদ্ধা অপারেশনে অংশ নিতে অস্বীকৃতি জানালে তাদের সংখ্যা দাঁড়ায় ৩৭। আবদুল ওয়াহেদ চৌধুরী (বীর উত্তম-বীর বিক্রম), মোজাহার উল্লাহ, মোহাম্মদ শাহ আলম (বীর উত্তম) এবং খোরশেদ আলম (বীর প্রতীক) নদীর তীরে বিভিন্ন স্থানে পাহারায় থাকেন। মুক্তিযোদ্ধারা পানিতে নেমে সাঁতরে নির্দিষ্ট টার্গেটে (জাহাজ, বার্জ প্রভৃতি) সফলতার সঙ্গে লিমপেট মাইন লাগিয়ে নিরাপদ দূরত্বে সরে যান। আধা ঘণ্টা পর থেকে মাইনগুলো একের পর এক বিস্ফোরিত হতে থাকে। সেদিন তাদের অপারেশনে প্রায় ১০টি টার্গেট সম্পূর্ণভাবে ধ্বংস বা নিমজ্জিত হয়। এর মধ্যে ছিল এমভি আল আব্বাস, এমভি হরমুজ জাহাজ, মৎস্য বন্দরে নোঙর করে রাখা বার্জ ওরিয়েন্ট, নৌবাহিনীর দুটি গানবোট এবং একটি পন্টুন। এ ছাড়া ছিল ছোট-বড় আরও কয়েকটি বার্জ।

পুরস্কার ও সম্মাননা 
 বীর উত্তম

তথ্যসূত্র 

বীর উত্তম
২০০৮-এ মৃত্যু
চট্টগ্রাম জেলার মুক্তিযোদ্ধা
মীরসরাই উপজেলার ব্যক্তি
মতিউর রহমান (বীর উত্তম)

মতিউর রহমান (জন্ম: অজানা - মৃত্যু: ১৯৯৬) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
মতিউর রহমানের পৈতৃক বাড়ি কুমিল্লা জেলার দাউদকান্দি উপজেলার রঘুনাথপুর গ্রামে। তাঁর বাবার নাম জয়নুদ্দীন ডাক্তার এবং মায়ের নাম জমিলা বেগম। তাঁর স্ত্রীর নাম আমেনা বেগম। তাঁর চার ছেলে ও দুই মেয়ে।

কর্মজীবন 
১৯৭১ সালে মতিউর রহমান ঢাকায় বেবিট্যাক্সি (স্কুটার) চালাতেন। তখন তাঁর বয়স ২১-২২। মুক্তিযুদ্ধ শুরু হলে ভারতের আগরতলায় গিয়ে মুক্তিবাহিনীতে যোগ দেন। তাঁকে নৌ-কমান্ডোতে অন্তর্ভুক্ত করা হয়। প্রশিক্ষণ শেষে বেশ কয়েকটি নৌ-অপারেশনে অংশ নেন তিনি। বেশির ভাগ অপারেশনে অসাধারণ দক্ষতা, বীরত্ব ও সাহস প্রদর্শন করেন। তিনি ছিলেন দুঃসাহসী একজন নৌ-কমান্ডো। স্বাধীনতার পর তিনি কোনো স্বীকৃতির অপেক্ষা না করে মিশে যান সাধারণ্যে। মুক্তিযুদ্ধে নৌ-অপারেশনে অসাধারণ ভূমিকা রাখায় ১৯৭৩ সালে বাংলাদেশ সরকার তাঁকে জীবিত মুক্তিযোদ্ধাদের জন্য সর্বোচ্চ ‘বীর উত্তম’ খেতাবে ভূষিত করেন। স্বাধীনতার কিছু দিন পর মতিউর রহমান ঢাকা ছেড়ে চলে যান গাইবান্ধা জেলায়। দুই বছর পর লালমনিরহাটে। সেখানে বিয়ে করেন এবং যোগ দেন স্থানীয় আনসার ব্যাটালিয়নে। চাকরি ও বিয়ের সুবাদে সেখানেই বসবাস শুরু করেন।

মুক্তিযুদ্ধে ভূমিকা 
মতিউর রহমানের প্রথম গেরিলা ত ৎপরতা অপারেশন জ্যাকপটের মাধ্যমে। ১৯৭১ সালের মুক্তিযুদ্ধে ১৫-১৬ আগস্ট মুক্তিবাহিনীর প্রশিক্ষণ পাওয়া নৌ-কমান্ডোরা পূর্ব পাকিস্তানের সমুদ্রবন্দর ও প্রধান প্রধান নদী বন্দরে একযোগে যে অপারেশন করেন, সেটিই ‘অপারেশন জ্যাকপট’ নামে খ্যাত। এ অপারেশনের বিশালতা ও ক্ষয়ক্ষতি এত ব্যাপক ছিল যে তা পাকিস্তানসহ বিশ্বকে হতভম্ব করে দেয়। পৃথিবীর প্রায় সব প্রচারমাধ্যম এ ঘটনা ফলাও করে প্রচার করে। অপারেশনের চূড়ান্ত তারিখ ছিল ১৫ আগস্ট, পাকিস্তানের জাতীয় দিবসে। মতিউর রহমান অংশ নেন ঢাকা-চট্টগ্রাম মহাসড়কের দাউদকান্দি ফেরিঘাট আক্রমণে। এ অপারেশনে তাঁরা অংশ নেন মোট নয়জন। তাঁদের দলনেতা ছিলেন শাহজাহান সিদ্দিকী (বীর বিক্রম)। সহ-দলনেতা তিনি। আগস্ট মাসের ১১-১২ তারিখে সীমান্ত অতিক্রম করে তাঁরা বাংলাদেশে আসেন। অপারেশনের ধার্য করা দিন ১৫ আগস্ট দাউদকান্দি এলাকায় ব্যাপক ঝড়বৃষ্টি হয়। তাঁদের গাইড অসুস্থ হয়ে পড়েন। সে কারণে অপারেশন স্থগিত রাখতে হয়। পরদিন ১৬ আগস্ট মধ্যরাতে তাঁরা সফলতার সঙ্গে দাউদকান্দি ফেরিঘাটের ফেরি ও পন্টুনে লিমপেট মাইন লাগান। এ কাজে সবচেয়ে অগ্রণী ভূমিকা পালন করেন মতিউর রহমান। ফেরিঘাটে প্রহরায় ছিল পাকিস্তানি সেনা ও তাদের এদেশীয় সহযোগী রাজাকাররা। তারা একটুও টের পায়নি। মাইন লাগানোর পর মুক্তিযোদ্ধারা দ্রুত চলে যান নিরাপদ অবস্থানে। রাত দুইটা ৪৫ মিনিটে চারদিক প্রকম্পিত করে নয়টি লিমপেট মাইন একের পর এক বিস্ফোরিত হয়। মাইন বিস্ফোরণের বিকট শব্দ ও পাকিস্তানিদের অবিরাম গুলিবর্ষণে ২৫ বর্গমাইল এলাকাজুড়ে তোলপাড় শুরু হয়ে যায়। দু-তিন দিন পর নৌ-কমান্ডোরা ভারতের আগরতলায় চলে যান। পরবর্তী সময়ে মতিউর রহমান বরিশাল বন্দর ও নারায়ণগঞ্জের বিভিন্ন স্থানে কয়েকটি অপারেশন করেন। এর মধ্যে বরিশালের অপারেশন ছিল সবচেয়ে ঝুঁকিপূর্ণ। তিনিই ছিলেন দলনেতা। ২৫-২৬ অক্টোবর সফলতার সঙ্গে এ অপারেশন সম্পন্ন করেন। তিনটি জাহাজ লিমপেট মাইনের সাহায্যে তাঁরা ডুবিয়ে দেন।

পুরস্কার ও সম্মাননা 
 বীর উত্তম

তথ্যসূত্র 

১৯৯৬-এ মৃত্যু
কুমিল্লা জেলার ব্যক্তি
বাংলাদেশী সেনা কর্মকর্তা
বীর উত্তম
রয়্যাল পেঙ্গুইন

রয়্যাল পেঙ্গুইন (Eudyptes schlegeli) হল একটি পেঙ্গুইনের প্রজাতি। এদেরকে প্রধানত দেখা যায় সাব-আন্ট্রাকটিক এলাকায় ম্যাককুরি দ্বীপ এবং এর আশেপাশের দ্বীপপুঞ্জে। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ এই জাতীয় পেঙ্গুইনদের বিপজ্জনক প্রজাতি হিসেবে ঘোষণা করেছে।  এদের বৈজ্ঞানিক নাম দিয়েছেন জার্মান প্রাণিবিদ্যাবিত হার্মান স্ক্লেজেল। এই প্রজাতির পেঙ্গুইনরা হল ঝুটিধারী পেঙ্গুইনদের একটি প্রজাতি। এই পেঙ্গুইনরা ম্যাকোর্নি পেঙ্গুইনদের উপজাতি কিনা তা নিয়ে এখনও অনেক বিতর্ক আছে। এই ঘটনা অপেক্ষাকৃত বিরল, যদিও দুই দলের পেঙ্গুইনদের, প্রজননের মাধ্যমে এরা পরিচিত হয়েছে। অথচ অন্যান্য পেঙ্গুইনদের বন্য-মিশ্র প্রজাতির জোড়া গঠন করানো হয়েছে।

শ্রেণিবিন্যাস

প্রজনন
এরা আন্ট্রাকটিকার পার্শ্ববর্তী জলা অঞ্চলে অধিষ্ঠান করে। এই পেঙ্গুইনরা অনেকটাই ম্যাকোর্নি পেঙ্গুইনদের মতোন দেখতে, কিন্তু  ম্যাকোর্নি পেঙ্গুইনদের কালো মুখের বদলে এদের সাদা মুখ ও গাল আছে। তারা  এবং ওজন । পুরুষেরা মহিলাদের থেকে আকারে বড়ো হয়। রয়্যাল পেঙ্গুইনরা শুধুমাত্র ম্যাককুরি দ্বীপে প্রজনন করে এবং অন্যান্য পেঙ্গুইনদের মতোন এরাও বেশিরভাগ সময় সমুদ্রে কাটাতে ভালোবাসে।

এই পেঙ্গুইনরা বাসা বাঁধে সমুদ্রতটে একটা খোলা জায়গা দেখে, লতাপাতা দিয়ে। অন্যান্য সামুদ্রিক পাখিদের মতোন এরাও কলোনি গঠন করে থাকে। এদের প্রজনন কাল হল সেপ্টেম্বর এবং এরা ডিম পারতে শুরু করে অক্টোবর নাগাদ। এরা দুটো ডিম পারে, এরা ৩৫ দিন পর্যন্ত ডিমে তা দেয়। তিন সপ্তাহ লালন পালন করবার পরে প্রাপ্তবয়স্করা সমুদ্রে ফিরে যায় এবং বাচ্চারা একটা ছোটো কলোনি গঠন করে। ২ মাস পরেই তারা সমুদ্রে যাবার উপযোগী হয়ে পরে এবং তারা সমুদ্রে চলে যায়।

চিত্রশালা

তথ্যসূত্র

বহিঃসংযোগ
BirdLife Species Factsheet.
ARKive - images and movies of the Royal Penguin (Eudyptes schlegeli)
Australian Antarctic Division: Unusual Penguins  Contains picture of mixed species pairs and hybrid individual penguins.
 www.pinguins.info : information about all species of penguins

পেঙ্গুইন
উড্ডয়ন ক্ষমতাহীন পাখি
১৮৭৬-এ বর্ণিত প্রাণী
রুডলফ এমিল কালম্যান

রুডলফ এমিল কালম্যান একজন হাঙ্গেরিয়ান-বংশোদ্ভূত মার্কিন তড়িৎ প্রকৌশলী।, গণিতবিদ এবং উদ্ভাবক।

জীবনী
কালম্যান ১৯৩০ সালের ১৯ মে বুদাপেস্টে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে তড়িৎ প্রকৌশলে ১৯৫৩ সালে ব্যাচেলর্স এবং ১৯৫৪ সালে মাস্টার্স ডিগ্রি অর্জন করেন। তিনি কলাম্বিয়া ইউনিভার্সিটি থেকে ১৯৫৭ সালে ডক্টরেট ডিগ্রি অর্জন করেন। তিনি ১৯৫৮ থেকে ১৯৬৪ সাল পর্যন্ত বাল্টিমোরের রিসার্চ ইন্সটিটিউট ফর অ্যাডভান্সড স্টাডিজ রিসার্চ গণিতবিদ হিসেবে কাজ করেন। ১৯৬৪ থেকে ১৯৭১ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন। ১৯৭১ থেকে ১৯৯২ সাল পর্যন্ত ফ্লোরিডা বিশ্ববিদ্যালয় এর গ্র্যাজুয়েট রিসার্চ অধ্যাপক এবং সেন্টার ফর ম্যাথমেটিকাল সিস্টেম থিওরি এর পরিচালক হিসেবে কর্মরত ছিলেন।

তথ্যসূত্র

বহিঃসংযোগ 

The Kalman Filter website
Kyoto Prize
For Kálmán's PhD students see Rudolf Emil Kálmán on the Mathematics Genealogy Project page.
 
 Biography of Kalman from the IEEE

স্ট্যানফোর্ড বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
আইইইই মেডেল অব অনার বিজয়ী
ন্যাশনাল মেডেল অফ সাইন্স বিজয়ী
চার্লস স্টার্ক ড্র্যাপার প্রাইজ বিজয়ী
১৯৩০-এ জন্ম
২০১৬-এ মৃত্যু
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
মার্কিন তড়িৎ প্রকৌশলী
মার্কিন উদ্ভাবক
আমেরিকান ম্যাথমেটিকাল সোসাইটির সভ্য
রুশ বিজ্ঞান অ্যাকাডেমির বিদেশী সদস্য
ফরাসি বিজ্ঞান একাডেমির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
স্টার মুভিজ

স্টার মুভিজ হল স্টার টিভি এবং ফক্স ইন্টারন্যাশনাল চ্যানেলের মালিকানাধীন একটি এশিয়ান সিনেমা চ্যানেল যেটি সহায়ক হিসেবে আছেন ২১ শতকের ফক্স। স্টার মুভিজ চ্যানেলটি ২০১২ সালের ১ জানুয়ারি থেকে ফক্স মুভিজ প্রিমিয়াম নামে স্থানান্তর করা হয়, যদিও ভারতে ছাড়া এটির সম্প্রচারের এলাকা চীন, ভিয়েতনাম, মধ্য প্রাচ্য, তাইওয়ান ও ফিলিপাইন প্রভাবিত হয়েছে।

অনুষ্ঠানমালা
নিম্নলিখিত অনুষ্ঠানমাল পূর্বের এবং বর্তমান সময় থেকে স্টার মুভিজে দেখানো হয়েছে তার নিম্নে একটি তালিকা তুলে ধরা হলঃ

হ্যাপি হাওয়ার -  শুধুমাত্র স্টার মুভিজ ফিলিপাইনদের জন্য
সুইপ ফ্লিকস - শুধুমাত্র স্টার মুভিজ ফিলিপাইনদের জন্য

আরও দেখুন 
জলসা মুভিজ
স্টার স্পোর্টস

তথ্যসূত্র

বহিঃসংযোগ 
STAR Movies International official website (location Selection is available)

চলচ্চিত্র চ্যানেল
দক্ষিণ পূর্ব এশিয়ার মিডিয়া
হংকংয়ের কেবল টিভি
১৯৯২-এ প্রতিষ্ঠিত টেলিভিশন চ্যানেল ও স্টেশন
ইংরেজি ভাষার টেলিভিশন স্টেশন
ভারতের চলচ্চিত্র চ্যানেল
পাকিস্তানের চলচ্চিত্র চ্যানেল
ফিলিপাইনের চলচ্চিত্র চ্যানেল
তাইওয়ানের চলচ্চিত্র চ্যানেল
ভিয়েতনামের চলচ্চিত্র চ্যানেল
চীনের চলচ্চিত্র চ্যানেল
স্টার ইন্ডিয়া
ভারতের ইংরেজি ভাষার টেলিভিশন স্টেশন
ডিজনি টেলিভিশন নেটওয়ার্ক
১৯৯৪-এ প্রতিষ্ঠিত টেলিভিশন চ্যানেল ও স্টেশন
ভারতের সাধারণ নির্বাচনের জনমত সমীক্ষা, ২০১৪

ভারতের সাধারণ নির্বাচন, ২০১৪-এর আগে ভারতে সরকার গঠন-সংক্রান্ত বিষয়ে দেশবাসীর মতামতের আভাস পেতে বিভিন্ন সংগঠনের পক্ষ থেকে জনমত সমীক্ষা চালানো হয়েছিল। এই পৃষ্ঠায় সেই সব সমীক্ষার ফলাফল দেওয়া হল। জানুয়ারি, ২০১৩ থেকে মার্চ-এপ্রিল, ২০১৪-এর মধ্যে এই সব সমীক্ষা চালানো হয়।

প্রেক্ষাপট
ভারতে জনমত সমীক্ষা বিতর্কিত। মাঝে মাঝে এই সব সমীক্ষার বিরুদ্ধে নির্দিষ্ট দলের প্রতি পক্ষপাতিত্বের অভিযোগ ওঠে।

জনমত সমীক্ষা পরিচালনার পদ্ধতি সম্প্রতি উন্নত হয়েছে। সিএসডিএস প্রভৃতি সংস্থা ১৬টি ক্ষেত্রে পুরো সঠিক, ৭টি ক্ষেত্রে প্রায় সঠিক ও ৪টি ক্ষেত্রে ভুল ফলাফল জানিয়েছিল।

জনমত সমীক্ষা

আসন

লেখ চিত্র

তথ্যসূত্র

বহিঃসংযোগ
Election Commission of India website 

২০১৪-এ ভারতের সাধারণ নির্বাচন
ভারতে জনমত সমীক্ষা